NASTA PILDIRAAMAT
Tere!
Jutustan taas koos Pinniga sulle põnevaid lugusid.
Räägin täna loo mehest, kes oli haige.
Õnneks oli mehel neli väga head sõpra.
Siin näeme tuba, kus on voodi ja padi.
Voodis lamab mees, kes on terve elu olnud haige.
Ta ei ole kunagi kõndinud.
Mõtle, kui halb võib olla, kui ei saa üldse kõndida.
Nii see mees lamas kõik päevad,
vahtis lakke ja mõtles, kuidas see päev mööda saata.
See oli päris kurb, et mees pidi niimoodi lamama.
Kui inimene ei suuda liikuda, siis öeldakse, et ta on halvatud.
Jalad ei kanna, ripuvad jõuetult ega allu käsule liikuma hakata.
Mehe jaoks olid päevad igavad, sest ta pidi vaid kodus olema.
Õnneks oli ta elus üks võrratu asi.
Tal oli neli väga head sõpra, kes käisid teda tihti vaatamas.
Kaks sõpra siin ja kaks seal, kokku neli sõpra.
Külaskäigud rõõmustasid seda meest.
Võib-olla nad käisid iga päev.
Nad tõid vahel ka kingitusi kaasa.
Üks sõber on toonud maitsvat jooki ja viinamarju.
Haige mees rõõmustas selle üle kui külalised tulid ja tõid head süüa.
Siiski oli tal kurb meel, et ei saanud kõndida ega joosta
ning teha seda, mida sõbrad võisid teha.
Kui sõbrad olid lahkumas,
jätsid nad taas hüvasti ja lubasid homme uuesti läbi astuda.
Seejärel läksid nad oma kodudesse.
Mehel polnud aimugi,
et järgmisest päevast muutub ta elu täielikult.
Nüüd on aeg, et Pinni läheks oma asja ajama.
Järgmisel päeval tulid sõbrad uuesti külla.
Sel korral polnud kaasas viinamarju ega maitsvat jooki.
Nad ütlesid sõbrale: "Kuule, meil on sulle suur üllatus!"
Me kanname sind välja ja viime põnevasse kohta.
Nad võtsid voodist kinni ja kandsid mehe kodunt välja.
Samal ajal, kui mehed oma sõpra kannavad,
läheme uurime, mis sünnib ühes teises majas.
Maja näib seest samasugune, tavaline Iisraeli kodu.
Seal oli tohutu hulk rahvast koos.
Siin on esimesed kolm inimest, kuid tuba oli puupüsti rahvast täis.
Neid oli väga palju, pildile mahtus vaid osa nendest.
Piibel räägib nii suurest hulgast,
et uksest ei mahtunud enam sisse, ükskõik, kuidas oleks proovitud.
Kui oleks aknast proovinud minna, ei oleks ikka mahtunud.
Mida kõik need inimesed seal majas küll tegid?
Kõik tulid kuulama üht väga olulist inimest.
Kas oskad arvata, keda nad kuulasid?
Ma joonistan ta siia.
Jaa, nad kuulasid Jeesust.
Jeesus oli tulnud sellesse majja rääkima Jumalast ja taevast.
Igasugu muud tarkust.
Kuna Jeesuse sõnad on alati imelised ja täis tohutut väge,
kogunes Jeesuse ümber tohutu rahvahulk Teda kuulama.
Kõik tahtsid teada, millest Jeesus räägib.
Sinna oli tulnud mehi ja naisi, tüdrukuid ja poisse, noori ja vanu.
Kõik kuulasid hiirvaikselt Jeesuse imelist juttu.
Paljud ukseavas kuulajad püüdsid siseneda, kuid ei mahtunud.
Kui rahvas oli seal Jeesust kuulamas, kostus äkitselt maja katuselt kolinat.
Katusele oli roninud neli sõpra, kes olid hakanud katust lahti võtma.
Sel ajal ehitati Iisraelis katuseid nii, et neid sai kergesti lahti võtta.
Kui sa prooviks oma kodu katust sel moel avada, siis see ei õnnestuks.
Sel majal oli katus, mida sai avada.
Ma ei tea, kuidas, aga Piibel räägib sellest.
Neli sõpra võtsid katuse lahti ning kostus müra ja pudenes prahti.
Mõni puru võis kellelegi pähe sadada.
Katusesse tekkiski ava, nagu pildilt näha võite.
Kõik vaatasid üles lakke, kuhu oli ilmunud neli mehe pead.
Nii nad uudistasid sealt.
Kõik vaatasid ülespoole, samuti nagu see mees siin.
Sealt hakkas paistma midagi imelikku, justkui kartulikoti moodi asi.
Need olid samad neli sõpra, kellest enne rääkisin.
Nad otsustasid tuua oma haige sõbra Jeesuse juurde.
Nad ei mahtunud uksest sisse ja tegid seetõttu katusesse augu
ning lasid oma sõbra köite abil ja kotiriidest kandamil Jeesuse ette.
Kõik jäid vaikseks, Jeesuski, mõeldes, mis nüüd toimub.
Jeesus mõistis koheselt, et neli sõpra, kes ülevalt vaatasid, olid täis usku.
Nad uskusid kindlalt, et Jeesus võib nende haige sõbra tervendada.
Jeesus ütles lamavale mehele: "Tõuse, võta oma voodi ja kõnni!"
Haige mees sai samal hetkel terveks.
Jeesus ütles, et nende nelja mehe usk aitas haigel mehel terveneda.
Nad uskusid nii tugevalt Jeesust, et olid valmis katuse eemaldama
ja nägema suurt vaeva, et oma sõpra Jeesuse juurde tuua.
Kas polnud taas üks imeline ja uskumatu lugu Jeesusest?
Pean ütlema, mind hämmastas,
kui head sõbrad olid need neli meest ning kui palju oli neis usku.
Oleme ka meie täis usku Jeesusesse.
Järgmine kord näeme.
Nägemiseni!
Tõlge: Mare Peterson